Aleksis Avasalu

Aleksis Avasalu (sündinud Aleksei Avesson; 12. november 1914 Keava – 21. september 1976 Tallinn) oli eesti kontrabassimängija.

Keskhariduse omandas ta Tallinna Gustav Adolfi Gümnaasiumis, mille lõpetas 1934.a. 1939. aastal lõpetas ta Tallinna Pedagoogiumi. Aastatel 1936–1941 õppis ta Tallinna Konservatooriumis Hugo Lepnurme klassis orelit, mis jäi lõpetamata oreli eriala klassi sulgemise tõttu. 

1941 aastal Avasalu mobiliseeriti tööpataljoni Arhangelski oblastis ja 1942 õnnestus pääseda Eesti diviisi koosseisu. Hiljem, pärast kunstiansamblite moodustamist, õppis ta iseseisvalt kontrabassimängu   ning esines Leningradi Raadios R. Merkulovi ja R. Matsovi  juhatusel nii etraadi- kui ka sümfoonilistes koosseisudes. 

1946. aastal lõpetas ühe õppeaastaga Tallinna Riikliku Muusikakooli (konservatooriumi eel- ja keskkursus lahutati kõrgemast astmest 1941 a. veebruarist) kontrabassi eriala Johannes Kuusemetsa klassi. 

1930. aastatel mängis Tallinna tantsuorkestrites, sealhulgas ansamblis Kuldne Seitse. Teise Maailmasõja aastatel (1941–1944) mängis Eesti NSV Riiklike Kunstiansamblite sümfooniaorkestris. 1944. aastast oli ERSO kontrabassimängija, aastatel 1961–1971 kontrabassirühma kontsertmeister. Lisaks mängis ta Emil Laansoo ansamblis ja Tallinna Kammerorkestris.

Ta on maetud Tallinna Metsakalmistule.

Tunnustus
1970 Eesti NSV teeneline kunstnik

Viited

Välislingid
Rahvusarhiivi fotode andmebaas. Emil Laansoo ansambli liige Aleksis Avasalu (1957)
Eesti Teatri- ja Muusikamuuseumi fotokogu. Tallinna Gustav Adolfi gümnaasiumi õpilased ja vilistlased

Eesti kontrabassimängijad
Eesti NSV teenelised kunstnikud
Gustav Adolfi Gümnaasiumi vilistlased
Metsakalmistule maetud
Sündinud 1914
Surnud 1976